ທ່ານ Chavez ພວມປິ່ນປົວ ໂຣກມະເຮັງ ​ດ້ວຍ​​ເຄມີບຳບັດ (ສະໄລດ໌)
ທ່ານ Nicolas Maduro ​ໄດ້​ເປີດ​ເຜີຍ​ເປັນ​ຄັ້ງ​ທໍາ​ອິດ ​ໃນ​ຕອນ​ແລງ​ວັນ​ສຸກວານ​ນີ້ວ່າ ປະທານາທິບໍດີ Chavez ​ໄດ້​ເລີ້ມ​ປິ່ນປົວ​ດ້ວຍ​​ເຄມີບຳບັດ.
ຮອງປະທານາທິບໍດີ Venezuela ກ່າວວ່າ ປະທານາທິບໍດີ Hugo Chavez ທີ່ເປັນໂຣກມະເຮັງນັ້ນ ກໍາລັງຕໍ່ສູ້ເພື່ອໃຫ້ມີ ຊີວິດຢູ່ລອດ ໃນຂະນະທີ່ທ່ານໄດ້ຮັບການປິ່ນປົວດ້ວຍການໃຊ້ ເຄມີບຳບັດຫຼື Chemo-therapy ຢູ່ທີ່ໂຮງໝໍທະຫານແຫ່ງນຶ່ງ ໃນນະຄອນຫຼວງ Caracas ທ່ານ Nicolas Maduro ໄດ້ເປີດເຜີຍເປັນຄັ້ງທໍາອິດ ໃນຕອນແລງວັນສຸກວານນີ້ວ່າ ປະທານາທິບໍດີ Chavez ໄດ້ເລີ້ມປິ່ນປົວດ້ວຍເຄມີບຳບັດ ຫຼັງຈາກການຜ່າຕັດຄັ້ງທີ່ສີ່ ທີ່ຄິວບາ ໃນເດືອນທັນວາປີກາຍນີ້ ທ່ານ Maduro ກ່າວວ່າ ການປິ່ນປົວປະທານາທິບໍດີ Chavez ນັ້ນ ແມ່ນຍຸ່ງຍາກ ແຕ່ທ່ານ Maduro ກ່າວວ່າ ທ່ານ Chavez ນັ້ນຍິ່ງແຂງແຮງກ່ອນການປິ່ນປົວ ທ່ານກ່າວວ່າ ປະທານາທິບໍດີ ມີສະພາບ “ຈິດໃຈເຂັ້ມແຂງດີ ” ບັນດານັກການເມືອງຝ່າຍຄ້ານ ໄດ້ກ່າວຫາລັດຖະບານວ່າ ເວົ້າຕົວະກ່ຽວກັບອາການຂອງທ່ານ Chavez ບັນດາເຈົ້າໜ້າທີ່ Venezuela ໄດ້ຫົວເຍາະເຍີ້ຍກ່ຽວກັບຂ່າວລືທີ່ວ່າ ປະທານາທິບໍດີ Chavez ອາດເສຍຊີວິດແລ້ວ